**Történelem szaktanári (2 féléves) képzés – szakdolgozat (bttr795omal)**

**Határidők:**

A **tavaszi félév**ben szakdolgozó hallgatóknak a szakdolgozati témaválasztás leadásának határideje legkésőbb az adott félév március 8-a. A témaválasztásnak tartalmaznia kell a szakdolgozat címét és a témavezető nevét.

A Történelmi Intézetben a tavaszi félévben szakdolgozat leadásának határideje legkésőbb az adott félév **április 14**-e.

A határidő jogvesztő jellegű. A szakdolgozat leadási határidő a TVSz-ben foglalt hosszabbítási lehetőség alapján meghatározott végleges határidő, további hosszabbításra nincs mód.

**A leadás módja:**

A szakdolgozati témaválasztást a megjelölt határidőre el kell juttatni az intézet erre a feladatra kijelölt munkatársához (Kapi Péter, kapi.peter@arts.unideb.hu). A témaválasztáshoz szükséges adatok: hallgató neve, neptun kódja, szak megjelölése (történelem szaktanári), témavezető neve, szakdolgozat címe. A témaválasztás előtt konzultálni kell a témavezetővel!

A szakdolgozatot elektronikus formában kell leadni.

A szakdolgozatot határidőig fel kell tölteni a DEA rendszerbe (https://dea.lib.unideb.hu/dea/), valamint elektronikus formában el kell juttatni a témavezetőhöz és az intézet erre a feladatra kijelölt munkatársához (Kapi Péter, kapi.peter@arts.unideb.hu). A megküldött és a DEA-ba feltöltött dolgozatnak teljesen azonosnak kell lennie, erről a hallgatónak az e-mailben nyilatkoznia kell.

A szakdolgozat terjedelme szaktanári képzésben mellékletek nélkül minimum 40 oldal (60.000 leütés, szóközök nélkül).

A szakdolgozatnak jegyzetelést (lábjegyzet) és bibliográfiát tartalmaznia kell. A szakdolgozat témája a történelem bármely korszakával, eseményével, folyamatával stb. kapcsolatos lehet, de tartalmaznia kell a szakmódszertanra, oktatásmódszertanra, szakdidaktikára, tananyagfejlesztésre vonatkozó részeket, valamint érdemi elemekkel kapcsolódnia kell az emelt szintű érettségi követelményeihez és feladataihoz, a Nemzeti Alaptanterv és/vagy a történettudomány története területéhez.

A szakdolgozat bírálatát, bírálatait legalább egy héttel a záróvizsga előtt el kell juttatni a szakdolgozat írójának.